**DOMAĆA ZADAĆA 2.E**

**27.4. – 30.4.**

**PONEDJELJAK – 27.4.**

HRVATSKI JEZIK

Udžbenik strana 114.. Pročitaj pjesmu 7 puta. U bilježnicu bojom na početku reda napiši ime autora pjesme, a u novi red, bojom, na sredini reda napiši naslov pjesme. Pazi da ne zaboraviš na datum. Ispod naslova, u novi red, olovkom prepiši prvu kiticu. Ako imaš radnu bilježnicu onda riješi zadatke na strani 112.. Ako nemaš radnu bilježnicu onda u bilježnicu prepiši ostatak pjesme (drugu i treću kiticu). Pazi kako se prepisuje pjesma!

MATEMATIKA

Usmeno ponovi množenje i dijeljenje brojevima 2, 5 i 10. Zamoli nekoga od ukućana, roditelje, braću ili sestre da te ispitaju. Nakon toga riješi 1., 2., 4. i 5. zadatak u udžbeniku na 79. strani.

TJELESNA I ZDRAVSTVENA KULTURA

Vježbaš uz HRT3. Kada vježbaju oni, vježbaj i ti.

**UTORAK – 28.4.**

HRVATSKI JEZIK

Udžbenik strana 116. i 117.. Pročitaj priču 10 puta.

MATEMATIKA

Danas ćete malo vježbati množiti i dijeliti s 10. Prisjeti se, kada množimo s 10 zadanom broju s desne strane dodamo 0, a kada dijelimo s 10, zadanom broju maknemo 0. U bilježnicu olovkom napiši naslov Vježba. Pazi da ne zaboraviš na datum. Ispod naslova ostavi 2 reda prazno i prepiši i riješi sljedeće zadatke.

1. Pomnoži..

2·10= 4·10= 6·10=

10·7= 10·8= 3·10=

3·10= 1·10= 10·3=

10·6= 10·5= 10·10=

1. Podijeli.

70:10= 10:10= 20:10=

30:10= 80:10= 60:10=

50:10= 100:10= 40:10=

40:10= 90:10= 10:10=

1. Izračunaj i usporedi.

3·10 10·3 100:10 10·10

5·10 50:10 90:10 4·10

10·2 80:10 20:10 6·10

**SRIJEDA – 29.4.**

PRIRODA I DRUŠTVO

Udžbenik strana 49a.. Otvori udžbenik na strani 49. i onda otvori još jednom tu stranu. Naslov je Putujemo brodom. DOBRO i TOČNO pročitaj tekst 5 puta. U bilježnicu bojom napiši naslov Putujemo brodom. Pazi da ne zaboraviš na datum. Ispod naslova prepiši cijeli tekst iz udžbenika na strani 49a. Ono što je napisano u boji i ti napiši u boji, ono što je crno ti napiši olovkom. Nakon što si to prepisao/prepisala odgovori na 1., 2. i 3. pitanje na istoj strani. Pitanja ne treba prepisivati. Samo stavi redni broj pitanja i odgovori punom rečenicom. Odgovore tražiš u tekstu.

MATEMATIKA

Udžbenik strana 80.. Riješi ZNAM. Nakon toga DOBRO pročitaj oba dvije slike ispod i prouči žuti okvir na kraju stranice.

**Zapamti!**

**Kada množimo neki broj s 1 rezultat je UVIJEK taj broj.**

**Na primjer: 8·1=8, 10·1=10, 5·1=5, 7·1=7, 100·1=100 i tako dalje.**

**Kada množimo neki broj s 0 rezultat je UVIJEK 0. Na primjer: 5·0=0, 10·0=0, 20·0=0, 100·0=0 i tako dalje.**

**PRISJETI SE…** Brojeve koje množimo zovemo FAKTORI. Prvi broj u množenju zove se 1. faktor. Drugi broj u množenju zove se 2. faktor. Rezultat množenje zove se UMNOŽAK.

Otvori bilježnicu i bojom napiši naslov 1 i 0 u množenju. Pazi da ne zaboraviš na datum. Ispod naslova ostavi 2 reda prazno i prepiši žuti okvir na strani 80.. Ne moraš u stupce kao što je u udžbeniku. Ti prepiši svaki rečenicu u novi red. Nakon toga riješi 3. i 4. zadatak na strani 81.. Ako znaš, možeš riješiti i 1., 2. i 5. zadatak.

SAT RAZREDNIKA

Iz prirode i društva smo učili o prometu i prometnim znakovima. Ono što moraš zapamtiti je da u prometu UVIJEK trebaš biti OPREZAN/OPREZNA. Poštivati prometna pravila i prometne znakove. Pješaci hodaju po pločniku, a ako ga nema onda hodaš po lijevoj strani kolnika kako bi vidio automobil koji ide prema tebi. Kolnik uvijek prelaziš na zebri, a ako ima semafora onda kada je na semaforu zeleno svjetlo.

TJELESNA I ZDRAVSTVENA KULTURA

Vježbaš uz HRT3. Kada vježbaju oni, vježbaj i ti.

**ČETVRTAK – 30.4.**

Draga djeco, sutra je 1. svibanj. Taj dan se zove Praznik rada i neradni je dan. Današnja zadaća vam je zadnja u ovom tjednu. Sutra zadaće nema. Sljedeća zadaća će biti u ponedjeljak. Do onda se odmorite, naigrajte i naspavajte.

PRIRODA I DRUŠTVO

Udžbenik strana 49b.. Otvori udžbenik na strani 49. i onda otvori još jednom tu stranu. Naslov je Putujemo zrakoplovom (zrakoplov je avion). DOBRO i TOČNO pročitaj tekst 5 puta. U bilježnicu bojom napiši naslov Putujemo zrakoplovom. Pazi da ne zaboraviš na datum. Ispod naslova prepiši cijeli tekst iz udžbenika na strani 49b. Ono što je napisano u boji i ti napiši u boji, ono što je crno ti napiši olovkom. Nakon što si to prepisao/prepisala odgovori na 1. i 2. pitanje na istoj strani. Pitanja ne treba prepisivati. Samo stavi redni broj pitanja i odgovori punom rečenicom. Odgovore tražiš u tekstu.

HRVATSKI JEZIK

Udžbenik strana 116. i 117.. Još jednom pročitaj priču. U bilježnicu bojom, na početku reda napiši autora priče, a u novi red bojom, naslov priče. Pazi da ne zaboraviš na datum. U novi red olovkom prepiši sljedeće:

Redoslijed događaja:

1. Ulica i crne mačke
2. Automobili su zauzeli prostor
3. Pješaci u opasnosti
4. Zabranjeno parkiranje na pločniku
5. Zasađene mlade lipe
6. Lipe su procvale

Pomoću ovog redoslijeda događaja probaj usmeno (ne pisati nego govoriti naglas) prepričati priču.

Nakon toga u novi red u bilježnici olovkom napiši naslov Vježba. Ispod naslova odgovori na 1., 2., 3., 4., 5. i 6. pitanje na strani 117.. Pitanja ne trebaš prepisivati. Samo napiši redni broj pitanja i odgovori punom rečenicom. Odgovore tražiš u priči.

GLAZBENA KULTURA

Ponovi sve pjesmice koje smo naučili u 2. razredu.

INA – likovna grupa

Na papir, možeš i ovdje, nacrtaj ulicu iz svoje mašte. Rekli smo da je mašta ono što zamislimo. Pa zamisli najluđu, najšareniju, najveću, najveseliju ulicu u kojoj bi htio/htjela živjeti. Ta ulica može biti puna drveća na kojemu rastu bomboni. Kuće ili zgrade mogu imati oči, noge, ruke… Pločnik može biti vodeni, pa se na njemu mora plivati ili voziti čamcem… Sve je na tebi. Što zamisliš to i nacrtaj.